pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมพบแอปฯ ดูดเงินจากบัญชีธนาคารของประชาชน เนื่องจากข้อมูลจากธนาคารรั่วไหล มีผู้เสียหายจำนวนมาก
วันจันทร์ที่ 18 ตุลาคม 2564
โฆษกดีอีเอสเตือนอย่าหลงเชื่อข่าวปลอมพบแอปฯ ดูดเงินจากบัญชีธนาคารของประชาชน เนื่องจากข้อมูลจากธนาคารรั่วไหล มีผู้เสียหายจํานวนมาก
โฆษกดีอีเอสเตือนอย่าหลงเชื่อข่าวปลอมพบแอปฯ ดูดเงินจากบัญชีธนาคารของประชาชน เนื่องจากข้อมูลจากธนาคารรั่วไหล มีผู้เสียหายจํานวนมาก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข่าวสารในสื่อต่างๆประเด็นเรื่องพบแอปฯดูดเงินจากบัญชีธนาคารของประชาชนเนื่องจากข้อมูลจากธนาคารรั่วไหลมีผู้เสียหายจํานวนมากทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยธนาคารแห่งประเทศไทยกระทรวงการคลังพบว่าประเด็นดังกล่าวนั้นเป็นข้อมูลเท็จ
กรณีที่ปรากฏข่าวพบประชาชนผู้ถือบัตรเครดิตและบัตรเดบิตจํานวนมากประสบปัญหาการทํารายการชําระเงินโดยที่ไม่ได้ทําธุรกรรมด้วยตนเองทางธนาคารแห่งประเทศไทยและสมาคมธนาคารไทยได้รับทราบปัญหาและได้ตรวจสอบสถานการณ์ดังกล่าวโดยเบื้องต้นพบว่ามิได้เกิดจากแอปดูดเงินตามที่ปรากฏเป็นข่าวและมิได้เกิดจากการรั่วไหลของข้อมูลจากธนาคารแต่เป็นรายการที่เกิดจากการทําธุรกรรมชําระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่
ขณะนี้ธนาคารเจ้าของบัตรได้ดําเนินการระงับการใช้บัตรของลูกค้าที่มีรายการผิดปกติและติดต่อลูกค้ารวมทั้งอยู่ระหว่างดําเนินการตรวจสอบร้านค้าที่มีธุรกรรมที่ผิดปกติเหล่านี้นอกจากนี้ลูกค้าที่ตรวจสอบพบความผิดปกติของรายการธุรกรรมด้วยตนเองสามารถติดต่อคอลเซ็นเตอร์หรือสาขาของธนาคารผู้ออกบัตรเพื่อแจ้งตรวจสอบและยืนยันการทําธุรกรรมในทันทีโดยธนาคารจะดูแลแก้ไขปัญหาที่เกิดขึ้นและเร่งคืนเงินให้กับลูกค้าที่ได้รับความเสียหายตามขั้นตอนของธนาคารโดยเร็วต่อไป
ธปท.และสมาคมธนาคารไทยให้ความสําคัญอย่างยิ่งกับความปลอดภัยในการทําธุรกรรมทางการเงินและการคุ้มครองข้อมูลส่วนบุคคลของลูกค้าโดยธนาคารพาณิชย์มีระบบการรักษาความมั่นคงปลอดภัยและมีการตรวจสอบการทําธุรกรรมที่ผิดปกติอย่างต่อเนื่องเมื่อพบรายการที่ผิดปกติธนาคารจะแจ้งลูกค้าเพื่อตรวจสอบและยืนยันรายการธุรกรรมและพร้อมจะดูแลลูกค้าด้วยความรับผิดชอบเสมอ
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากธนาคารแห่งประเทศไทยสามารถติดตามได้ที่เว็บไซต์www.bot.or.thหรือโทร. 1213 หากประชาชนพบข้อมูลการกระทําผิดเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
**********
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
วันอาทิตย์ที่ 10 เมษายน 2565
รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
รองปลัดฯ ภานุวัฒน์ ได้รับเกียรติเป็นวิทยากรบรรยายในหลักสูตร TEPCoT รุ่นที่ 14
วันที่ 7 เมษายน 2565 เวลา 15.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม ได้รับเกียรติเป็นวิทยากรบรรยายในหลักสูตร "ผู้บริหารระดับสูงด้านการค้าและการพาณิชย์ (Top Executive Program in Commerce and Trade หรือ TEPCoT) รุ่นที่ 14" ในหัวข้อ "ปฏิรูปอุตสาหกรรมไทย ภายใต้การเปลี่ยนแปลงของปัจจัยเเวดล้อมในโลก" ให้กับผู้เข้าอบรมซึ่งเป็นผู้บริหารระดับสูงทั้งจากหน่วยงานภาครัฐและเอกชน รวมถึงได้เเลกเปลี่ยนประสบการณ์ มุมมอง ทิศทางการพัฒนาด้านอุตสาหกรรมไทย โดยเฉพาะอย่างยิ่งอุตสาหกรรมยานยนต์และอุตสาหกรรมสมัยใหม่ ณ อาคารเรียน 10 ชั้น 2 มหาวิทยาลัยหอการค้าไทย
หลักสูตรผู้บริหารระดับสูงด้านการค้าและการพาณิชย์ เกิดขึ้นจากความร่วมมือระหว่าง มหาวิทยาลัยหอการค้าไทย กระทรวงพาณิชย์ กระทรวงอุตสาหกรรม กระทรวงการคลัง กระทรวงมหาดไทย และหอการค้าไทย เป็นหลักสูตรที่มีการเรียนรู้ร่วมกันระหว่างผู้บริหารระดับสูงของหน่วยงานทั้งจากภาครัฐ เอกชน และนักวิชาการ โดยนําประเด็นร่วมสมัยทางด้านการค้าและการพาณิชย์มาอภิปราย แลกเปลี่ยนความรู้ และถ่ายทอดประสบการณ์ และเชิญวิทยากรผู้ทรงคุณวุฒิและมีประสบการณ์จริงในเรื่องต่างๆ มาเป็นผู้นําการเรียนรู้ โดยอาศัย เครือข่ายความรู้ ที่จะเป็นการเสริมพลังความคิดให้กับผู้บริหารทั้งในภาครัฐและเอกชน
รัฐบาลไทย-ข่าวทำเนียบรัฐบาล-รมว.วธ. ประชุมหารือความร่วมมือระดับทวิภาคีด้านวัฒนธรรม ผ่านระบบเครือข่ายการประชุมทางไกล (Video Conference) กับ H.E. Mr. Carlos Aguilar รัฐมนตรีว่าการกระทรวงวัฒนธรรมสาธารณรัฐปานามา
วันพุธที่ 15 กันยายน 2564
รมว.วธ. ประชุมหารือความร่วมมือระดับทวิภาคีด้านวัฒนธรรม ผ่านระบบเครือข่ายการประชุมทางไกล (Video Conference) กับ H.E. Mr. Carlos Aguilar รัฐมนตรีว่าการกระทรวงวัฒนธรรมสาธารณรัฐปานามา
ประชุมหารือความร่วมมือระดับทวิภาคีด้านวัฒนธรรม ผ่านระบบเครือข่ายการประชุมทางไกล (Video Conference) กับ H.E. Mr. Carlos Aguilar รัฐมนตรีว่าการกระทรวงวัฒนธรรมสาธารณรัฐปานามา
วันที่ ๑๕ กันยายน ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือความร่วมมือระดับทวิภาคีด้านวัฒนธรรม ผ่านระบบเครือข่ายการประชุมทางไกล (Video Conference) กับ H.E. Mr. Carlos Aguilar รัฐมนตรีว่าการกระทรวงวัฒนธรรมสาธารณรัฐปานามา โดยมี H.E. Ana Luisa Castro ผู้ช่วยรัฐมนตรีประจํากระทรวงการต่างประเทศ (ด้านความร่วมมือพหุภาคี) H.E. Ms.Itzel Karina Chen Chan เอกอัครราชทูตสาธารณรัฐปานามาประจําประเทศไทย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม ผู้บริหารสถาบันบัณฑิตพัฒนศิลป์ ผู้อํานวยการกองการต่างประเทศ ข้าราชการและเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-กระทรวงเกษตรฯ เห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2565/66 และปี 2565
วันพฤหัสบดีที่ 24 กุมภาพันธ์ 2565
กระทรวงเกษตรฯ เห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2565/66 และปี 2565
กระทรวงเกษตรฯ เห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2565/66 และปี 2565 พร้อมสนับสนุนเกษตรกรในด้านต่าง ๆ เพื่อลดต้นทุนและเพิ่มผลผลิตทางการเกษตร
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการพัฒนาคุณภาพข้อมูลปริมาณการผลิตสินค้าเกษตร ครั้งที่ 1/2565 ณ กระทรวงเกษตรและสหกรณ์ และระบบการประชุมทางไกลออนไลน์ (Zoom Meeting) โดยที่ประชุมได้พิจารณาให้ความเห็นชอบรายงานข้อมูลปริมาณการผลิตสินค้าเกษตรในช่วงปี 2562 – 2564 ที่ผ่านมา ได้แก่ ข้าวนาปรัง ข้าวโพดเลี้ยงสัตว์ ถั่วเหลือง มันสําปะหลังโรงงาน ปาล์มน้ํามัน ลิ้นจี่ เงาะ มังคุด ลองกอง โคเนื้อ สุกร ปลานิล และปลาดุก
พร้อมทั้งมีมติเห็นชอบผลพยากรณ์ปริมาณผลผลิตสินค้าเกษตร ปีเพาะปลูก 2564/65 - 2565/66 และปี 2565 ณ กุมภาพันธ์ 2565 จํานวน 22 ชนิดสินค้า โดยคาดว่าผลผลิตทางการเกษตรด้านพืช และด้านประมง จํานวน 18 ชนิด จะมีปริมาณผลผลิตเพิ่มขึ้น ได้แก่ ข้าวนาปรัง ข้าวโพดเลี้ยงสัตว์ สับปะรดโรงงาน ปาล์มน้ํามัน ยางพารา มะพร้าวผลแก่ ลําไย ลิ้นจี่ ทุเรียน เงาะ มังคุด ลองกอง หอมแดง มันฝรั่ง กุ้งขาวแวนนาไม กุ้งกุลาดํา ปลานิล และปลาดุก จากปัจจัยที่ดี ได้แก่ ปริมาณน้ําที่เพียงพอ สภาพอากาศที่ดี การบริหารจัดการที่ดีของเกษตรกร การใช้ท่อนพันธุ์ปลอดโรค ราคาและผลตอบแทนที่อยู่ในเกณฑ์ดี ส่วนสินค้าเกษตรที่จะมีปริมาณผลผลิตลดลง มีจํานวน 4 ชนิด ได้แก่ กาแฟ มันสําปะหลังโรงงาน กระเทียม หอมหัวใหญ่ เนื่องจากราคาที่ไม่จูงใจจึงมีการลดเนื้อที่เพาะปลูก ทั้งปัญหาคุณภาพเมล็ดพันธุ์และภัยธรรมชาติ ทําให้ผลผลิตเสียหาย
ทั้งนี้ กระทรวงเกษตรฯ พร้อมสนับสนุนองค์ความรู้และปัจจัยการผลิตที่มีคุณภาพ รวมถึงสนับสนุนเทคโนโลยี เพื่อให้เกษตรกรสามารถลดต้นทุนและเพิ่มผลผลิต รวมถึงสร้างความเข้มแข็งให้เกษตรกรอีกทางหนึ่ง
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ปลื้ม Fitch Ratings ที่ยังคงอันดับความน่าเชื่อถือไทยที่ BBB+ และคงมุมมองความน่าเชื่อถืออยู่ในระดับมีเสถียรภาพ (Stable Outlook)
วันพุธที่ 22 มิถุนายน 2565
โฆษกรัฐบาลเผยนายกฯ ปลื้ม Fitch Ratings ที่ยังคงอันดับความน่าเชื่อถือไทยที่ BBB+ และคงมุมมองความน่าเชื่อถืออยู่ในระดับมีเสถียรภาพ (Stable Outlook)
คาดการณ์เศรษฐกิจขยาย 4.5% จากการฟื้นตัวทางเศรษฐกิจและภาคการท่องเที่ยว
วันนี้ (22 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ฟิทช์ (Fitch) ยังคงอันดับความน่าเชื่อถือ (Sovereign Credit Rating) ของประเทศไทยที่ BBB+ และคงมุมมองความน่าเชื่อถือ (Outlook) อยู่ในระดับมีเสถียรภาพ (Stable Outlook) อย่างต่อเนื่อง เชื่อมั่นการทํางานของรัฐบาลมีประสิทธิภาพและเป็นรูปธรรม
โฆษกประจําสํานักนายกรัฐมนตรี กล่าวว่า จากการคาดการณ์ของบริษัท ฟิทช์ เรทติ้งส์ (Fitch Ratings) เมื่อช่วงไตรมาสแรกของปีนี้ว่าผลประกอบการของบริษัทในไทยจะมีแนวโน้มฟื้นตัวต่อเนื่องในปี 2565 ล่าสุดเมื่อวันที่ 21 มิถุนายน 2565 ที่ผ่านมา Fitch เปิดเผยถึงการคงอันดับความน่าเชื่อถือของไทยที่มีเสถียรภาพระดับ BBB+ ว่าเป็นผลจากการบริหารจัดการด้านการคลังอย่างมีประสิทธิภาพ รัฐบาลมีการออกมาตรการทางเศรษฐกิจเพื่อบรรเทาผลกระทบของประชาชนจากโควิด-19 อย่างต่อเนื่อง อีกทั้งมาตรการเปิดประเทศที่ส่งผลให้อุตสาหกรรมการท่องเที่ยวฟื้นตัว เกิดทิศทางเชิงบวกในภาคเศรษฐกิจ การค้า และการลงทุนยิ่งขึ้น
โดย Fitch คาดการณ์ว่า ภาคการคลังสาธารณะ (Public Finance) ในปี 2565 ประเทศไทยจะขาดดุลงบประมาณลดลง สัดส่วนหนี้ภาครัฐบาล (General Government Debt) ต่อ GDP จะเพิ่มขึ้นอยู่ที่ร้อยละ 55.4 ต่อ GDP เศรษฐกิจจะขยายตัวที่ร้อยละ 4.5 จากการฟื้นตัวภายในประเทศและการกลับมาของนักท่องเที่ยวที่จะเพิ่มขึ้นจาก 6.5 ล้านคนในปี 2565 เป็น 22 ล้านคนในปี 2566 ในส่วนของภาคการเงินต่างประเทศ (External Finance) ประเทศไทยยังแข็งแกร่ง มีทุนสํารองระหว่างประเทศอยู่ในระดับสูงและเพียงพอต่อการใช้จ่าย ทั้งนี้ Fitch คาดว่า ดุลบัญชีเดินสะพัดของประเทศไทยจะขาดดุลร้อยละ 1.8 ต่อ GDP ลดลงจากร้อยละ 2.1 ต่อ GDP ในปี 2564 และจะกลับมาเกินดุลที่ร้อยละ 1.0 ต่อ GDP ในปี 2566 และร้อยละ 2.8 ต่อ GDP ในปี 2567 จากภาคการท่องเที่ยวที่ฟื้นตัวมากยิ่งขึ้น
“นายกรัฐมนตรียินดีที่ Fitch เชื่อมั่นในนโยบายการบริหารจัดการด้านการเงินและการคลังของรัฐบาล ขอบคุณทุกฝ่ายในการร่วมบูรณาการความร่วมมืออย่างต่อเนื่องจดเห็นผลชัดเจนและเป็นที่ยอมรับ พร้อมกําชับทุกหน่วยงานที่เกี่ยวข้องเร่งผลักดันการพัฒนาในทุกมิติ เพื่อประโยชน์สูงสุดแก่พี่น้องประชาชน มุ่งหวังฟื้นฟูเศรษฐกิจและสังคมไทยให้พร้อมต่อการเปิดประเทศอย่างมีประสิทธิภาพและยั่งยืน” นายธนกรฯ กล่าว
รัฐบาลไทย-ข่าวทำเนียบรัฐบาล-“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน
วันจันทร์ที่ 7 มีนาคม 2565
“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู  มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน
“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู  มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน
“เอนก” ลั่นภาคอีสานศูนย์กลางโลจิสติกส์ระบบขนส่งทางราง ชู มทร.อีสาน เป็นสถาบันขับเคลื่อนเชื่อมโยงไทยสู่ประเทศกลุ่มอาเซียน รวมไปถึงสาธารณรัฐประชาชนจีน เผยมีเครือข่ายจาก 4 วิทยาเขต ทั้ง ขอนแก่น ร้อยเอ็ด สกลนคร สุรินทร์ สร้างนวัตกรรมและพัฒนากําลังคนสนับสนุนอุตสาหกรรมระบบขนส่งทางราง
เมื่อวันที่ 5 มี.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมสรุปผลการดําเนินงานด้านระบบรางและอากาศยาน พร้อมเยี่ยมชมห้องปฏิบัติการระบบรางและอุตสาหกรรมการบิน ที่ศูนย์การศึกษาหนองระเวียง มหาวิทยาลัยเทคโนโลยีราชมงคลอีสาน (มทร.อีสาน) จ.นครราชสีมา
ศ.(พิเศษ) ดร.เอนก กล่าวว่า ภาคอีสานกําลังจะกลายเป็นศูนย์กลางโลจิสติกส์ระบบขนส่งทางรางของไทย เชื่อมโยงกับพื้นที่เศรษฐกิจชายแดนและประเทศในกลุ่มอาเซียน รวมไปถึงสาธารณรัฐประชาชนจีน เป็นยุทธศาสตร์สําคัญในการพัฒนาและยกระดับด้านการคมนาคมของรัฐบาล ซึ่ง อว. มีส่วนสําคัญยิ่งในการสร้างนวัตกรรมและพัฒนากําลังทางด้านนี้ โดยมี มทร.อีสานเป็นสถาบันขับเคลื่อนหลักในภูมิภาค ซึ่งปัจจุบันการดําเนินงานมีความรุดหน้าไปมากเช่น ขณะนี้เราสามารถสร้างต้นแบบรถไฟฟ้ารางเบาฝีมือคนไทยได้ จัดตั้งสถาบันสหสรรพศาสตร์เพื่อพัฒนากําลังคนทางด้านระบบขนส่งทางรางและอุตสาหกรรมการบิน พร้อมผลิตหลักสูตรที่ผ่านการรับรองปริญญาวิชาชีพวิศวกรรมควบคุมของสภาวิศวกร (กว.) อาทิ หลักสูตรซ่อมระบบอาณัติสัญญาณ การออกแบบสถานี การจัดการสถานี วิศวกรรมโลจิกส์ เป็นต้น พัฒนาโครงการ “ร้อยแก่นสารสินธุ์ เมืองนวัตกรรมระบบราง” ที่จะเชื่อมโยงระบบรางของ 4 จังหวัด ได้แก่ ขอนแก่น มหาสารคาม ร้อยเอ็ด และกาฬสินธุ์ เข้าด้วยกัน จัดตั้งสถาบันเครือข่ายโลจิสติกส์และการขนส่งร่วมกับทางจังหวัดนครราชสีมา รวมถึงวิจัยและพัฒนานวัตกรรมมากมายเพื่อสนับสนุนอุตสาหกรรมระบบขนส่งทางรางและอากาศยาน
รมว.อว.กล่าวต่อว่า มทร.อีสาน มีความพิเศษตรงที่สามารถทํางานได้ทั้งภาคอีสาน ด้วยมีวิทยาเขตถึง 4 แห่งใน 4 จังหวัดทั้งขอนแก่น ร้อยเอ็ด สกลนคร และสุรินทร์ เป็นมหาวิทยาลัยที่มีคุณภาพระดับชาติ และระดับความรู้ก็เหมาะสมกับการพัฒนาพื้นที่ ตอบโจทย์การพัฒนาของประเทศ สามารถนําวิทยาศาสตร์ เทคโนโลยีและนวัตกรรมไปสู่การปฏิบัติได้จริง ไม่ได้เน้นพัฒนาในงานวิจัยระดับสูง แต่ช่ําชองในการนํามาใช้ประโยชน์ ซึ่งเป็นดีเอ็นเอแบบไทยๆ ตนตั้งใจผลักดันให้ มทร.อีสาน เป็นมหาวิทยาลัยแห่งการพัฒนาของพื้นที่ ซึ่ง มทร.อีสานก็ต้องทําตัวเป็นแม่เหล็กดึงดูดคนให้เข้ามาทํางานร่วมกับเรา ทั้งทางจังหวัด หน่วยงานท้องถิ่น และภาคเอกชน ทําให้ทุกคนไว้วางใจอยากร่วมงานกับเราให้ได้
“ที่สําคัญ มทร.อีสาน ต้องตอบแทนภาคอีสาน ภูมิภาคที่เราเกิด เติบโต แผ่นดินที่เป็นบ้านเกิดเมืองนอนที่เรารัก ถึงเวลาแล้วที่เราจะทําให้อีสานเจริญก้าวหน้า เป็นศูนย์กลางโลจิสติกส์และการคมนาคมของภูมิภาคอาเซียน มทร.อีสานต้องเป็นผู้บุกเบิกและเป็นนักรบแห่งภาคอีสาน พลิกแผ่นดินอีสานครั้งใหญ่ให้กลายเป็นอีสานใหม่ ถ้าอีสานเปลี่ยนเป็นอีสานใหม่ได้ ประเทศไทยก็จะเปลี่ยนเป็นประเทศไทยใหม่ได้เช่นกัน” ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-สธ. เร่งควบคุมโรคประชาชนใน จ.ภูเก็ต ป้องกันผลกระทบด้านการท่องเที่ยว
วันพุธที่ 15 กันยายน 2564
สธ. เร่งควบคุมโรคประชาชนใน จ.ภูเก็ต ป้องกันผลกระทบด้านการท่องเที่ยว
กระทรวงสาธารณสุข ส่งทีมลงพื้นที่สอบสวนควบคุมโรคในจังหวัดภูเก็ต ป้องกันผลกระทบด้านการท่องเที่ยว เร่งฉีดวัคซีนเพิ่มความครอบคลุมให้มากที่สุด เน้นกลุ่ม 608 และแรงงานเคลื่อนย้าย
วันนี้ (15 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า หลังพบผู้ติดเชื้อรายใหม่เพิ่มขึ้นวันละ 200 กว่าราย เป็นคนในพื้นที่จากการเคลื่อนย้ายแรงงานต่างชาติเข้ามาทํางานในพื้นที่ ขณะที่นักท่องเที่ยวโครงการภูเก็ต แซนด์บ็อกซ์กว่า 30,000 คน พบผู้ติดเชื้อเพียง 89 รายจากระบบการคัดกรองที่เข้มงวดตั้งแต่ก่อนเข้าประเทศ รวมทั้งได้รับการฉีดวัคซีนป้องกันโควิดมาแล้ว และเฝ้าระวังกํากับติดตามระหว่างท่องเที่ยวในจังหวัด เพื่อสร้างความมั่นใจให้กับประชาชนในพื้นที่และนักท่องเที่ยวทั้งชาวไทยและต่างชาติ ขณะนี้ กระทรวงสาธารณสุข ได้ส่งทีมจากกองระบาดวิทยา และสํานักงานป้องกันควบคุมโรคที่ 11 กรมควบคุมโรค ลงพื้นที่สนับสนุนการป้องกันควบคุมโรคของสํานักงานสาธารณสุขจังหวัดภูเก็ต สอบสวนโรคเร่งฉีดวัคซีนในกลุ่มเสี่ยง 608 และแรงงานเคลื่อนย้ายเข้ามาใหม่ ให้ครอบคลุมมากที่สุด และประเมินประสิทธิผลของวัคซีน เพื่อพิจารณาให้เข็มกระตุ้นในกลุ่มเสี่ยง นอกจากนี้ ได้สั่งการให้เตรียมความพร้อมในการดูแลผู้ติดเชื้อ ซึ่งส่วนใหญ่เป็นกลุ่มสีเขียว
นายแพทย์เกียรติภูมิกล่าวต่อว่า ได้รับรายงานจากผู้ตรวจราชการเขตสุขภาพที่ 11 ว่าการติดเชื้อในจังหวัดภูเก็ตส่วนใหญ่เป็นคนในพื้นที่ อยู่ในชุมชนที่มีแรงงานต่างด้าวที่หมุนเวียนเข้ามาทํางาน ส่วนนักท่องเที่ยวที่ติดเชื้อนั้นมาจากการหย่อนมาตรการป้องกันตนเอง จึงขอให้ทุกคนใช้มาตรการป้องกันตนเองขั้นสูงสุด ทุกที่ ทุกเวลา และเข้ารับการฉีดวัคซีนตามนัดหมาย ส่วนสถานประกอบการ/ โรงแรม/ ร้านอาหาร ขอให้เข้มมาตรการ COVID Free Settingตามมาตรฐานกรมอนามัย เพื่อให้จังหวัดภูเก็ตปลอดภัย มีทรัพยากรด้านการแพทย์และสาธารณสุขพร้อมรับสถานการณ์ต่าง ๆ ได้อย่างมั่นใจ
“นายกรัฐมนตรีมีความเป็นห่วงประชาชนในพื้นที่ ได้สั่งการให้เร่งป้องกันควบคุมโรค จัดสรรวัคซีนเพิ่มให้กลุ่มเสี่ยงกลุ่มใหม่ในพื้นที่ เพื่อให้ทุกคนมีความปลอดภัย ได้ทํางาน มีรายได้ และเดินหน้าเศรษฐกิจไปได้” นายแพทย์เกียรติภูมิกล่าว
ด้านนายแพทย์พิทักษ์พล บุญยมาลิก ผู้ตรวจราชการกระทรวงสาธารณสุขเขตสุขภาพที่ 11 กล่าวว่าผู้ติดเชื้อที่พบส่วนใหญ่เป็นกลุ่มสีเขียวกว่าร้อยละ 85 ได้ส่ง CCRT ลงพื้นที่ชุมชนทั่วทั้งภูเก็ต ค้นหาเชิงรุกด้วย ATK คัดกรองผู้ติดเชื้อเข้าระบบการรักษา ให้ยาทันที โดยกลุ่มสีเขียวรักษาใน HI/ CI ส่งผู้ป่วยสีเหลืองและสีแดงเข้าโรงพยาบาล การฉีดวัคซีนให้กลุ่ม 608 และกลุ่มเสี่ยง ระดมบุคลากรจังหวัดใกล้เคียงมาช่วยลงพื้นที่ในคลัสเตอร์ที่ยังมีผู้ป่วยติดค้างในชุมชน พร้อมทั้งจัดตั้ง “คลินิกอุ่นใจ” ที่ศาลากลางจังหวัดหลังใหม่ ให้บริการครบวงจรตรวจยืนยันผู้ตรวจ ATK ด้วยตนเองได้ผลบวกเข้าระบบการรักษา มีเอกซเรย์เคลื่อนที่ และเปิดศูนย์ปฏิบัติการให้ความช่วยเหลือ จํานวน 20 คู่สาย ให้คําปรึกษาตลอด 24 ชั่วโมง โดยจะเร่งดําเนินการให้แล้วเสร็จภายใน 2 สัปดาห์
************************************* 15 กันยายน 2564
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี เผย "นายกฯ" ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ขณะที่ไทย ติดเชื้อใหม่ 6,929 ราย เสียชีวิต 13 ราย
วันจันทร์ที่ 17 มกราคม 2565
โฆษกประจําสํานักนายกรัฐมนตรี เผย "นายกฯ" ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ขณะที่ไทย ติดเชื้อใหม่ 6,929 ราย เสียชีวิต 13 ราย
โฆษกประจําสํานักนายกรัฐมนตรี เผย "นายกฯ" ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ขณะที่ไทย ติดเชื้อใหม่ 6,929 ราย เสียชีวิต 13 ราย
วันนี้ 17 มกราคม 2565นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยังฝากความห่วงใยไปถึงครอบครัวที่มีคนอยู่ร่วมกันหลายวัย ผู้สูงอายุ ผู้ป่วยติดเตียง ขอให้เพิ่มความระวังสูงสุด แยกส่วนที่ใช้พื้นที่ร่วมกัน ลดการติดเชื้อในครอบครัว เพราะเมื่อมีบุคคลที่เป็นความเสี่ยง สูงอายุ ติดเตียง อาจป่วยและเสียชีวิตได้ พร้อมแสดงความเสียใจกับญาติและครอบครัวผู้เสียชีวิตกรณีพบผู้ติดเชื้อโควิด-19 สายพันธุ์โอมิครอน เป็นหญิงไทยสูงวัยอายุ 86 ปี ซึ่งเป็นผู้ป่วยติดเตียงและอัลไซเมอร์ เสียชีวิตด้วยโควิดสายพันธุ์โอมิครอน เป็นรายแรกของจังหวัดสงขลา โดยขอยืนยันว่า วัคซีนทุกสูตรพบมีประสิทธิผลป้องกันการป่วยหนักและเสียชีวิตจากแต่ละสายพันธุ์สูง แต่เนื่องจากประสิทธิผลของวัคซีนในส่วนการป้องกันการติดเชื้อมีสูง จะลดลงเมื่อเวลาผ่านไป
สําหรับจํานวนผู้ติดเชื้อรายใหม่ในช่วงเช้าของวันจันทร์ที่ 17 มกราคม 2565 รวม 6,929 ราย จําแนกเป็น
ผู้ป่วยจากในประเทศ 6,720 ราย
ผู้ป่วยมาจากต่างประเทศ 209 ราย
ผู้ป่วยสะสม 107,979 ราย (ตั้งแต่ 1 มกราคม 2565)
หายป่วยกลับบ้าน 5,255 ราย
หายป่วยสะสม 58,772 ราย (ตั้งแต่ 1 มกราคม 2565)
ผู้ป่วยกําลังรักษา 82,210 ราย
เสียชีวิต 13 ราย
ส่วนการให้บริการวัคซีน COVID-19 วันที่ 16 มกราคม 2565 เวลา 20.50 น. ประเทศไทยฉีดวัคซีนสะสมแล้ว 110,160,088 โดส แบ่งเป็นเข็มที่ 1 ฉีดสะสม 51,786,685 โดส เข็มที่ 2 ฉีดสะสม 47,578,583 โดส เข็มที่ 3 ฉีดสะสม 10,172,653 โดส เข็มที่ 4 ฉีดสะสม 622,167 โดส
โฆษกประจําสํานักนายกรัฐมนตรี กล่าวว่า นายกรัฐมนตรีได้ให้การฉีดวัคซีนเข็มกระตุ้นเป็นนโยบายที่สําคัญ ที่จะช่วยควบคุมการระบาดของโรค และช่วยปกป้องให้ผู้คนปลอดภัยจากโรคนี้ได้ด้วย นายกรัฐมนตรีจึงอยากเชิญชวนให้กลุ่มเปราะบาง ที่เป็นผู้สูงอายุและป่วยเรื้อรัง ที่รับวัคซีนครบ 2 เข็มแล้วนั้นให้ไปรับวัคซีนเข็มกระตุ้น หรือเข็มที่ 3 เพื่อสร้างภูมิคุ้มกันด้วย
..........................
รัฐบาลไทย-ข่าวทำเนียบรัฐบาล-ครม.เคาะ! เสริมสภาพคล่องโรงรับจำนำรัฐ 500 ล้าน สอดรับความต้องการประชาชน
วันอังคารที่ 2 สิงหาคม 2565
ครม.เคาะ! เสริมสภาพคล่องโรงรับจํานํารัฐ 500 ล้าน สอดรับความต้องการประชาชน
ครม.เคาะ! เสริมสภาพคล่องโรงรับจํานํารัฐ 500 ล้าน สอดรับความต้องการประชาชน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 2 สิงหาคม 2565 ว่า ครม.เห็นชอบให้กระทรวงการพัฒนาสังคมและความมั่นคงของมนุษย์ต่ออายุสัญญากู้เบิกเงินเกินบัญชีจากธนาคารออมสิน วงเงิน 500 ล้านบาท ของสํานักงานธนานุเคราะห์ ออกไปอีก 2 ปี ตั้งแต่วันที่ 1 ตุลาคม 2565 – 30 กันยายน 2567 โดยกระทรวงการคลังไม่ค้ําประกัน เพื่อเป็นเงินทุนสํารองหมุนเวียนในการรับจํานําและเสริมสภาพคล่องกิจการโรงรับจํานําภายใต้การกํากับดูแลของรัฐ สอดรับกับสภาวะเศรษฐกิจในปัจจุบันที่ส่งผลกระทบต่อค่าครองชีพที่ปรับตัวสูงขึ้น ทําให้ประชาชนมาใช้บริการรับจํานําอย่างต่อเนื่อง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีรับทราบเหตุลอบวางระเบิดยะลา สั่งเจ้าหน้าที่ติดตามผู้ก่อเหตุ มอบผู้ว่าฯเยี่ยมให้กำลังใจผู้บาดเจ็บและให้การช่วยเหลืออย่างเต็มที่
วันพฤหัสบดีที่ 10 มีนาคม 2565
โฆษกรัฐบาลเผย นายกรัฐมนตรีรับทราบเหตุลอบวางระเบิดยะลา สั่งเจ้าหน้าที่ติดตามผู้ก่อเหตุ มอบผู้ว่าฯเยี่ยมให้กําลังใจผู้บาดเจ็บและให้การช่วยเหลืออย่างเต็มที่
โฆษกรัฐบาลเผย นายกรัฐมนตรีรับทราบเหตุลอบวางระเบิดยะลา สั่งเจ้าหน้าที่ติดตามผู้ก่อเหตุ มอบผู้ว่าฯเยี่ยมให้กําลังใจผู้บาดเจ็บและให้การช่วยเหลืออย่างเต็มที่
วันที่ 10 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานเกิดเหตุคนร้าย ลอบวางระเบิด ขณะเจ้าหน้าที่ออกลาดตระเวนด้วยรถยนต์ บนถนนสาย 410 ยะลา-เบตง ถึงบริเวณ บ.เงาะกาโป หมู่ 3 ต.บันนังสตา อ.บันนังสตา จ.ยะลา ทําให้เจ้าหน้าที่ ทพ.ฉก. 30 และประชาชนบริเวณใกล้เคียงได้รับบาดเจ็บ
นายกรัฐมนตรีสั่งการด่วนให้เจ้าหน้าที่ฝ่ายความมั่นคงเร่งติดตามผู้ก่อเหตุ และเพิ่มกําลังเฝ้าระวังตลอดเส้นทางคมนาคม รวมถึงเส้นทางรางและถนนในพื้นที่เกิดเหตุ พร้อมให้รายงานความคืบหน้าให้ทราบอย่างต่อเนื่องด้วย
นายธนกรฯ กล่าวว่า สําหรับผู้ที่ได้รับบาดเจ็บ นายกรัฐมนตรีได้มอบหมายให้ผู้ว่าราชการจังหวัดยะลาหรือหัวหน้าส่วนราชการเป็นผู้แทนนายกฯ เดินทางไปเยี่ยมผู้ได้รับบาดเจ็บที่โรงพยาบาล รวมถึงตรวจเยี่ยมประชาชนบริเวณที่เกิดเหตุ เพื่อเป็นขวัญกําลังใจและเร่งให้ความช่วยเหลืออย่างเต็มที่ พร้อมกําชับฝ่ายความมั่นคงในพื้นที่ ปรับแผนและวางมาตรการรักษาความปลอดภัยทุกพื้นที่อย่างเข้มข้นโดยเฉพาะในพื้นที่เปราะบางทุกจุดด้วย
---------------
รัฐบาลไทย-ข่าวทำเนียบรัฐบาล-โฆษกดีอีเอสแจงไปรษณีย์ไทยไม่ได้ส่งไลน์หาลูกค้าให้ดาวน์โหลดแอปฯ เพื่อใช้คะแนนแลกซื้อสินค้าราคาพิเศษ ชี้เป็นการกระทำของมิจฉาชีพ ที่ปลอมตัวเป็นไปรษณีย์ไทย เพื่อหลอกขอข้อมูลที่สำคัญ
วันพุธที่ 22 กันยายน 2564
โฆษกดีอีเอสแจงไปรษณีย์ไทยไม่ได้ส่งไลน์หาลูกค้าให้ดาวน์โหลดแอปฯ เพื่อใช้คะแนนแลกซื้อสินค้าราคาพิเศษ ชี้เป็นการกระทําของมิจฉาชีพ ที่ปลอมตัวเป็นไปรษณีย์ไทย เพื่อหลอกขอข้อมูลที่สําคัญ
โฆษกดีอีเอสแจงไปรษณีย์ไทยไม่ได้ส่งไลน์หาลูกค้าให้ดาวน์โหลดแอปฯ เพื่อใช้คะแนนแลกซื้อสินค้าราคาพิเศษ ชี้เป็นการกระทําของมิจฉาชีพ ที่ปลอมตัวเป็นไปรษณีย์ไทย เพื่อหลอกขอข้อมูลที่สําคัญ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลเกี่ยวกับประเด็นเรื่องไปรษณีย์ไทยส่งไลน์หาลูกค้าให้ดาวน์โหลดแอปฯเพื่อใช้คะแนนแลกซื้อสินค้าราคาพิเศษทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยบริษัทไปรษณีย์ไทยจํากัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีไลน์ชื่อTHAILAND POST 37และEMSไปรษณีย์ไทยส่งข้อความหาประชาชนเพื่อแจ้งให้ดาวน์โหลดแอปฯเพื่อนําคะแนนสะสมมาแลกซื้อสินค้าในราคาพิเศษนั้นทางบริษัทไปรษณีย์ไทยจํากัดได้ตรวจสอบเรื่องดังกล่าวและชี้แจงว่าไลน์ที่ใช้ชื่อดังกล่าวไม่ใช่ไลน์ทางการของไปรษณีย์ไทย
ทั้งนี้ทางไปรษณีย์ไทยขอเตือนให้ประชาชนระวังตกเป็นเหยื่อมิจฉาชีพปลอมเป็นพนักงานไปรษณีย์โทรศัพท์ติดต่อแจ้งการสะสมคะแนนสมาชิกใกล้หมดอายุใช้งานส่งSMSสร้างไลน์ปลอมในชื่อต่างๆอาทิEMS Thailandpostไปรษณีย์ให้ลิงก์ดาวน์โหลดแอปพลิเคชันปลอมEMS Centralพร้อมตัดต่อภาพพนักงานภาพประกาศภาพสื่อประชาสัมพันธ์ภาพข่าวประชาสัมพันธ์เพื่อเชิญชวนให้ซื้อสินค้าเครื่องใช้ไฟฟ้าโทรศัพท์มือถือรวมทั้งส่งใบแจ้งหนี้กรมสรรพากรให้จ่ายค่าภาษีของรางวัลและให้ลิงก์เข้าเว็บไซต์ปลอมเพื่อหลอกขอข้อมูลส่วนตัว
โดยปัจจุบันไปรษณีย์ไทยมีช่องทางติดต่อกับสมาชิกภายใต้“POST FAMILY (โพสต์แฟมิลี่)”ผ่านLine @Thailandpost SMSชื่อTHPostและอีเมลชื่อinfo@family.thailandpostprivilege.comเท่านั้นจึงขอแนะนําให้ผู้ใช้บริการสังเกตชื่ออีเมล/เว็บไซต์ที่ถูกต้องบัญชีไลน์มีเครื่องหมายรับรองติดตั้งแอปพลิเคชันจากplay storeหรือapp storeทุกครั้งพร้อมตรวจสอบสิทธิพิเศษและโปรโมชันจาก“POST FAMILY (โพสต์แฟมิลี่)”ได้ที่http//:postfamily.thailandpost.com
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากบริษัทไปรษณีย์ไทยจํากัดสามารถติดตามได้ที่เว็บไซต์www.thailandpost.co.thเพจเฟซบุ๊กบริษัทไปรษณีย์ไทยจํากัดไลน์ออฟฟิเชียล@Thailand Postหรือโทร. 1545 นอกจากนี้สามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะกรรมการอำนวยการคัดเลือกผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. ๒๕๖๔
วันศุกร์ที่ 3 กันยายน 2564
ปลัด วธ. เป็นประธานการประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. ๒๕๖๔
การประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. ๒๕๖๔
วันที่ ๓ กันยายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะกรรมการอํานวยการคัดเลือกผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. ๒๕๖๔ โดยมีนางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม คณะกรรมการฯ และผู้แทนหน่วยงานในสังกัดเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-บีโอไอ ขอเชิญร่วมกิจกรรมจับคู่ธุรกิจผู้ประกอบการไทย - ญี่ปุ่น กระตุ้นการรับช่วงการผลิต – จัดซื้อชิ้นส่วนในประเทศให้เติบโต
วันพุธที่ 3 พฤศจิกายน 2564
บีโอไอ ขอเชิญร่วมกิจกรรมจับคู่ธุรกิจผู้ประกอบการไทย - ญี่ปุ่น กระตุ้นการรับช่วงการผลิต – จัดซื้อชิ้นส่วนในประเทศให้เติบโต
บีโอไอจับมือหน่วยงานพันธมิตรจากประเทศญี่ปุ่น จัดกิจกรรมจับคู่ธุรกิจผู้ประกอบการไทย – ญี่ปุ่น
เพื่อส่งเสริมให้เกิดการรับช่วงการผลิต กระตุ้นให้มีการจัดซื้อชิ้นส่วนภายในประเทศ และสร้างโอกาสการขยายตลาดให้กับผู้ประกอบการไทยให้มากขึ้น
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ)กล่าวว่า บีโอไอร่วมกับJapan Finance Corporation (JFC)หอการค้าญี่ปุ่น-กรุงเทพฯ (JCC Bangkok)และองค์การส่งเสริมการค้าต่างประเทศของญี่ปุ่น (JETRO Bangkok)ร่วมกันจัดกิจกรรมจับคู่เจรจาธุรกิจกับนักธุรกิจญี่ปุ่น(14thThai-Japan Business Matching)ในวันศุกร์ที่ 18 กุมภาพันธ์ 2565 เวลา 12.00 - 17.30 น. ณ ศูนย์แสดงสินค้าและการประชุมนานาชาติ ไบเทค
กิจกรรมดังกล่าวมีเป้าหมายเพื่อสนับสนุนและส่งเสริมการค้าการลงทุน การเจรจาจับคู่ธุรกิจระหว่างผู้ประกอบการไทยกับผู้ประกอบการญี่ปุ่น โดยเน้นส่งเสริมให้มีการรับช่วงการผลิต กระตุ้นให้มีการจัดซื้อชิ้นส่วนภายในประเทศมากขึ้น ตลอดจนการแลกเปลี่ยนข้อมูลด้านการผลิต การจัดการ และการพัฒนาความช่วยเหลือด้านเทคโนโลยีต่างๆ ซึ่งจะเป็นประโยชน์ต่อผู้ประกอบการทั้ง 2 กลุ่ม
สําหรับกลุ่มเป้าหมายที่เข้าร่วมกิจกรรมนี้จะครอบคลุมกลุ่มอุตสาหกรรมหลักๆ ที่ผู้ประกอบการไทยมีศักยภาพในการเป็นแหล่งผลิตชิ้นส่วนป้อนการผลิตสินค้าสําเร็จรูปได้ เช่น อุตสาหกรรมยานยนต์และชิ้นส่วน อุตสาหกรรมเครื่องใช้ไฟฟ้าและอิเล็กทรอนิกส์ อุตสาหกรรมเครื่องจักรกลและชิ้นส่วน อุตสาหกรรมเหล็กและโลหะ อุตสาหกรรม
สิ่งทอและเครื่องนุ่งห่ม อุตสาหกรรมดิจิทัล และอุตสาหกรรมโลจิสติกส์ รวมถึงอุตสาหกรรมเป้าหมายของรัฐบาล เช่น อุตสาหกรรมเครื่องมือแพทย์ อุตสาหกรรมหุ่นยนต์และระบบอัตโนมัติ เป็นต้น
จากการจัดกิจกรรมดังกล่าวในปี 2563 (13thThai-Japan Business Matching)มีผู้ประกอบการไทยและญี่ปุ่นให้ความสนใจเข้าร่วมกิจกรรมทั้งสิ้น 376 บริษัท เกิดการจับคู่ธุรกิจจํานวน 1,916 คู่ และเกิดมูลค่า
การเชื่อมโยงกว่า 1,000 ล้านบาท
ในปีนี้ คาดว่ามูลค่าการเชื่อมโยงน่าจะไม่แตกต่างจากปี 2563 มากนัก เนื่องจากยังเป็นช่วงที่สถานการณ์
การผลิตทั่วโลกยังเดินหน้าได้ไม่เต็มที่ แต่กิจกรรมนี้จะเป็นการเปิดตัวแสดงความพร้อมของผู้ผลิตชิ้นส่วนไทย
หลังสถานการณ์โควิด-19 ทั่วโลกเริ่มคลี่คลาย
สํานักงานขอเชิญผู้ประกอบการไทยในกลุ่มอุตสาหกรรมดังกล่าวเข้าร่วมกิจกรรมจับคู่เจรจาธุรกิจสามารถสมัครเข้าร่วมกิจกรรมได้ที่https://www.jcc.or.th/bm2022/thโดยไม่เสียค่าใช้จ่ายใดๆกําหนดปิดรับสมัคร
ในวันศุกร์ 12 พฤศจิกายน 2564 หรือสอบถามข้อมูลเพิ่มเติมที่ หอการค้าญี่ปุ่น - กรุงเทพฯ (JCC Bangkok)
โทร 0 2250 0700 อีเมลbm2022@jcc.or.thผู้ประสานงาน คุณมธุรส และคุณฟูจิชิตะ
****************************
รัฐบาลไทย-ข่าวทำเนียบรัฐบาล-วธ.ประกาศผลคัดเลือกผู้ทำคุณประโยชน์ต่อวธ.ประจำปี 2564
วันพุธที่ 29 กันยายน 2564
วธ.ประกาศผลคัดเลือกผู้ทําคุณประโยชน์ต่อวธ.ประจําปี 2564
วธ.ประกาศผลคัดเลือกผู้ทําคุณประโยชน์ต่อวธ.ประจําปี 2564 จํานวน 381 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่เด็กหรือเยาวชน บุคคล นิติบุคคลหรือคณะบุคคลร่วมเป็นพลังขับเคลื่อนงานด้านศาสนา ศิลปะและวัฒนธรรม
วธ.ประกาศผลคัดเลือกผู้ทําคุณประโยชน์ต่อวธ.ประจําปี 2564 จํานวน 381 รางวัล เพื่อยกย่องเชิดชูเกียรติมอบโล่รางวัล“วัฒนคุณาธร”แก่เด็กหรือเยาวชน บุคคล นิติบุคคลหรือคณะบุคคลร่วมเป็นพลังขับเคลื่อนงานด้านศาสนา ศิลปะและวัฒนธรรมในโอกาสวันคล้ายวันสถาปนากระทรวง 3 ต.ค. 2564
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.) ได้น้อมนําพระปฐมบรมราชโองการในพระบาทสมเด็จพระเจ้าอยู่หัวในการสืบสาน รักษา และต่อยอดมาเป็นแนวทางดําเนินงานในการขับเคลื่อนงานวัฒนธรรมของชาติ ภายใต้กรอบยุทธศาสตร์ชาติ ระยะ 20 ปี นโยบายรัฐบาลและนโยบายของวธ.ในการนําวัฒนธรรมมาสร้างคนดี สร้างสังคมดี และสร้างมูลค่าทางเศรษฐกิจเพื่อเป็นฐานรากในการพัฒนาประเทศอย่างยั่งยืน เพื่อเป็นการยกย่องเชิดชูเกียรติผู้ทําคุณประโยชน์ต่อวธ. เด็กหรือเยาวชน บุคคล และนิติบุคคลหรือคณะบุคคลที่มีผลงานส่งเสริม สนับสนุนการขับเคลื่อนนโยบายของรัฐบาลและวธ.ในการดําเนินงานด้านศาสนา ศิลปะ วัฒนธรรม การถ่ายทอดองค์ความรู้หรือสร้างนวัตกรรมทางวัฒนธรรมที่โดดเด่นเป็นที่ประจักษ์ ดังนั้น วธ.จึงได้ทําการคัดเลือกผู้ทําคุณประโยชน์ต่อวธ. และมอบรางวัล “วัฒนคุณาธร” ซึ่งวธ.ดําเนินการมาตั้งแต่ปี พ.ศ.2550 ต่อเนื่องมาถึงปัจจุบัน
รัฐมนตรีว่าการกระทรวงวัฒนธรรม กล่าวอีกว่า ขณะนี้วธ.ได้คัดเลือกผู้ทําคุณประโยชน์ต่อวธ.ระดับประเทศ ประจําปีงบประมาณ พ.ศ. 2564 ผลการคัดเลือกมี 3 ประเภท จํานวนทั้งหมด 381 รางวัล ดังนี้ 1.ประเภทเด็กหรือเยาวชน 137 ราย/รูป เช่น ด.ช.รวินทร์ เกษแดงสกลวุฒิ จ.ชุมพร ด.ญ.กวีเนตร วิเศษ จ.จันทบุรี น.ส.นูร์อามีรา ปิยนรา จ.นราธิวาส น.ส.ปรางค์วลัย โศภารักษ์ จ.สมุทรปราการ นายธีรพงษ์ ผิวผ่อง จ.เชียงราย น.ส.สุรัมภา ลีวัฒนาโชค จ.กระบี่ นายชินวัฒน์ อรัญทม จ.ศรีสะเกษ 2. ประเภทบุคคล 120 ราย/รูป เช่น พระราชรัตนสุธี จ.พิษณุโลก พระครูไพจิตรธรรมภรณ์ จ.พะเยา นางนัยนา อังคุตรานนท์ จ.กาญจนบุรี ผศ.ชยารัฐ จุลสุคนธ์ จ.นครราชสีมา นายจตุพล ขวัญแสง จ.ยะลา และ 3.ประเภทนิติบุคคลหรือคณะบุคคล 124 แห่งหรือคณะ เช่น โรงเรียนบุญนาค จ. เชียงราย สภาเด็กและเยาวชนตําบลเสาเภา จ.นครศรีธรรมราช วัดตะโก จ.พระนครศรีอยุธยา สภาวัฒนธรรมอําเภอลับแล จ.อุตรดิตถ์ สมาคมส่งเสริมผ้าไทยจังหวัดขอนแก่น จ.ขอนแก่น สถานีวิทยุกระจายเสียงแห่งประเทศไทยจังหวัดหนองบัวลําภู จ.หนองบัวลําภู ชุมชนคุณธรรม วัดมงคลนิมิตร จ.ภูเก็ต ทั้งนี้ วธ.ได้ประกาศผลการคัดเลือกผู้ทําคุณประโยชน์ต่อวธ.ประจําปีงบประมาณ พ.ศ. 2564 ทั้งหมด 381 รางวัล ที่เว็บไซต์วธ. www.m-culture.go.th
นายอิทธิพล กล่าวด้วยว่า วธ.ขอแสดงความยินดีและขอชื่นชมต่อเด็กหรือเยาวชน บุคคล นิติบุคคล หรือคณะบุคคลที่ได้รับการคัดเลือกเป็นผู้ทําคุณประโยชน์ต่อกระทรวงวัฒนธรรม ประจําปีงบประมาณ พ.ศ. 2564 ซึ่งจะได้รับโล่รางวัล “วัฒนคุณาธร” เนื่องในวันคล้ายวันสถาปนากระทรวงวัฒนธรรม 3 ตุลาคม 2564 ซึ่งปีนี้เป็นปีที่ 19 เพื่อเป็นการสร้างขวัญกําลังใจและความภาคภูมิใจให้แก่บุคคลและองค์กรภาคีเครือข่ายที่ได้ร่วมเป็นพลังสําคัญในการอนุรักษ์สืบสานมรดกทางศิลปวัฒนธรรมของท้องถิ่นและประเทศชาติ ให้คงอยู่อย่างยั่งยืน
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย ได้รับมอบโล่พร้อมใบประกาศเกียรติคุณ ระดับแพลทินั่ม ปีที่ 1
วันอังคารที่ 16 พฤศจิกายน 2564
การรถไฟฟ้าขนส่งมวลชนแห่งประเทศไทย ได้รับมอบโล่พร้อมใบประกาศเกียรติคุณ ระดับแพลทินั่ม ปีที่ 1
จากกิจกรรมการรณรงค์ลดสถิติอุบัติเหตุจากการทํางานให้เป็นศูนย์ ประจําปี 2564
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้รับมอบโล่พร้อมใบประกาศเกียรติคุณ ระดับแพลทินั่ม ปีที่ 1 จากกิจกรรมการรณรงค์ลดสถิติอุบัติเหตุจากการทํางานให้เป็นศูนย์ ประจําปี 2564 (Zero Accident Campaign 2021) ซึ่งถือเป็นรางวัลในระดับขั้นสูงสุดที่ สถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) (สสปท.) กระทรวงแรงงาน ได้พิจารณามอบให้แก่ รฟม. เนื่องจากเห็นว่า รฟม. มีความมุ่งมั่นในการดูแลลูกจ้าง สามารถวางแผนและบริหารจัดการด้านความปลอดภัย อาชีวอนามัยและสภาพแวดล้อมในการทํางานได้อย่างมีประสิทธิภาพ จนสามารถป้องกันและลดสถิติการเกิดอุบัติเหตุในที่ทํางานได้เป็นอย่างดี ติดตามรายละเอียดและข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ดีอีเอส-ตำรวจ บุกทลาย 6 แอปเงินกู้เถื่อนนายทุนจีน
วันเสาร์ที่ 19 มิถุนายน 2564
ดีอีเอส-ตํารวจ บุกทลาย 6 แอปเงินกู้เถื่อนนายทุนจีน
ดีอีเอส-ตํารวจ บุกทลาย 6 แอปเงินกู้เถื่อนนายทุนจีน
“ชัยวุฒิ”โชว์ผลการทํางานร่วมกันของดีอีเอส-ตํารวจบุกทลายแกงค์ปล่อยเงินกู้ดอกเบี้ยโหดผ่าน6แอปเงินกู้เถื่อนพบเบื้องหลังเป็นนายทุนจีนจํานวนลูกหนี้รวมกว่า7หมื่นราย
นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวานนี้(18มิ.ย. 64)กระทรวงฯร่วมกับสํานักงานตํารวจแห่งชาติ(สตช.)และสํานักงานตรวจคนเข้าเมือง(สตม.)ได้ร่วมทําการตรวจค้นตามหมายศาลและจับกุมผู้ต้องหา2รายในจ.นนทบุรีข้อหา“ร่วมกันประกอบกิจการทวงถามหนี้โดยไม่ได้รับอนุญาต”เชื่อมโยงกับการเปิดแอปเงินกู้เถื่อน6แอปพลิเคชั่น
ทั้งนี้ช่วงเดือนพ.ค. -มิ.ย.64ได้รับการร้องเรียนจากประชาชนว่าได้กู้เงินนอกระบบจากแอปพลิเคชั่นที่โฆษณาตามสื่อออนไลน์ต่างๆเบื้องต้นพบมี6แอปได้แก่1.แมวกวัก2.Tiktak 3.Ubaht 4.Cashdaddy 5.เต่ามงคลและ6.ถุงเงินมีจํานวนลูกหนี้รวมกันมากกว่า7หมื่นรายโดยเมื่อเหยื่อตกลงกู้เงินต้องส่งข้อมูลส่วนตัวพร้อมหมายเลขโทรศัพท์ให้กับทางแอปดังกล่าวยอดเงินกู้เริ่มตั้งแต่2,500-10,000บาทโดยจะหักค่าธรรมเนียม30-42% กําหนดเวลาคืนเงิน7วันเกินวันแรกดอกเบี้ย+ค่าปรับ12%วันถัดไปวันละ5%หากไม่ชําระตามที่กําหนดจะถูกเจ้าหน้าที่โทรตามทวงหนี้หรือโทรหาญาติพี่น้อง/คนรู้จักเพื่อให้เกิดความอับอาย
ปัจจุบันมีประชาชนตกเป็นผู้เสียหายจํานวนมากบางรายถูกโทรข่มขู่จึงได้เข้าแจ้งความร้องทุกข์ต่อพนักงานสอบสวนนําไปสู่การรวบรวมหลักฐานและศาลได้ออกหมายจับชาวไทย1คนและชาวจีน1คนพร้อมทั้งขออนุมัติหมายศาลเข้าทําการตรวจค้น2จุดในพื้นที่จ.นนทบุรีจากการตรวจค้นพบสมุดบัญชีบัตรกดเงินโทรศัพมือถือและคอมพิวเตอร์/โน้ตบุ๊กรวมถึงพบกลุ่มบุคคลซึ่งยอมรับว่าเป็นพนักงานโทรทวงหนี้จํานวน66คน
“การบูรณาการทํางานของกระทรวงฯและหน่วยงานตํารวจในครั้งนี้เป็นไปตามนโยบายของพล.อ.ประยุทธ์จันทร์โอชานายกรัฐมนตรีและพล.อ.ประวิตรวงษ์สุวรรณรองนายกรัฐมนตรีเรื่องการควบคุมกํากับดูแลชาวต่างชาติที่เข้ามาพํานักอาศัยหรือเข้ามาท่องเที่ยวในประเทศไทยและการกระทําความผิดทางเทคโนโลยี”นายชัยวุฒิกล่าว
สําหรับประชาชนที่พบเห็นการกระทําความผิดหรือพบเบาะแสเกี่ยวกับแอปพลิเคชั่นผิดกฎหมายอย่างเช่นแอปเงินกู้นอกระบบในลักษณะนี้สามารถแจ้งเข้ามาได้ที่เพจอาสาจับตาออนไลน์https://m.facebook.com/DESMonitor/ตลอด24ชั่วโมง
**********
รัฐบาลไทย-ข่าวทำเนียบรัฐบาล-รอง นรม และ รมว. พณ. “จุรินทร์” ไฟเขียว! งบกองทุนช่วยเหลือเกษตรกร กว่า 2,500 ล้านบาท พร้อมออก 5 มาตรการดันราคาพืชผลเกษตร ปี 65
วันเสาร์ที่ 21 สิงหาคม 2564
รอง นรม และ รมว. พณ. “จุรินทร์” ไฟเขียว! งบกองทุนช่วยเหลือเกษตรกร กว่า  2,500 ล้านบาท พร้อมออก 5 มาตรการดันราคาพืชผลเกษตร ปี 65
รอง นรม และ รมว. พณ. “จุรินทร์” ไฟเขียว! งบกองทุนช่วยเหลือเกษตรกร กว่า  2,500 ล้านบาท พร้อมออก 5 มาตรการดันราคาพืชผลเกษตร ปี 65
นายจุรินทร์ ลักษณวิศิษฏ์ หัวรองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการนโยบายและมาตรการช่วยเหลือเกษตรกร ครั้งที่ 1/2564 (ครั้งที่ 250) ผ่านระบบ Zoom วานนี้ (20 ส.ค. 64) ณ ห้องกิติยากรวรลักษณ์ ชั้น 4 สํานักงานปลัดกระทรวงพาณิชย์ โดยมีนายบุณยฤทธิ์ กัลยาณมิตร ปลัดกระทรวงพาณิชย์ นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ นายวัฒนศักย์ เสือเอี่ยม อธิบดีกรมการค้าภายใน และนางสาวรัชดา ธนาดิเรก รองโฆษกประจําสํานักนายกรัฐมนตรีเข้าร่วมด้วย
นางสาวรัชดาฯ กล่าวว่า รองนายกฯ จุรินทร์ได้ให้นโยบายการดูแลเกษตรกรภายใต้สถานการณ์การแพร่ระบาดโควิด 19 ที่ต้องเป็นไปอย่างครอบคลุม เข้าถึงปัญหาอย่างรวดเร็ว และดูแลอย่างเป็นธรรม โดยในปีงบประมาณ 2564 นับตั้งแต่ 1 ต.ค. 2563 - 15 ก.ค. 2564 กองทุนรวมเพื่อช่วยเหลือเกษตรกรได้จัดสรรงบประมาณ ไปแล้ว 2.1 พันล้านบาท ในการดูแลเกษตรกรในกลุ่มสินค้าผลไม้ ไข่ไก่ ข้าวโพดเลี้ยงสัตว์ มันสําปะหลัง ปาล์มน้ํามัน พืชหัว พริก ข้าวเหนียว ปศุสัตว์/ประมง เป็นการช่วยเหลือผ่านการเพิ่มช่องทางกระจายสินค้าออกนอกแหล่งผลิต ผลักดันการส่งออก และชดเชยดอกเบี้ยเพื่อการชะลอการจําหน่ายโดยการเก็บสต๊อก
สําหรับปีงบประมาณ 2565 ที่ประชุมมีมติเห็นชอบกรอบวงเงินงบประมาณกองทุนฯ จํานวน 2,562 ล้านบาท เพื่อช่วยเหลือสินค้าเกษตร 10 กลุ่มสินค้า ได้แก่ ผลไม้ พืชหัว พืชผัก ข้าว มันสําปะหลัง ปาล์มน้ํามัน ข้าวโพดเลี้ยงสัตว์ ปศุสัตว์ ประมง กล้วยไม้ ผ่านมาตรการ 1) เพิ่มช่องทาง/ระบายผลผลิตออกนอกแหล่งผลิต 2) เสริมสภาพคล่องด้านเงินทุน ชดเชยดอกเบี้ยเงินกู้ยืมเพื่อใช้ในการรับซื้อผลผลิตจากการเกษตรกรเพื่อจําหน่ายหรือเก็บสต๊อกไว้รอจําหน่าย 3) สร้างการรับรู้เพื่อเพิ่มการบริโภค/กระตุ้นการบริโภค 4) ผลักดันและบริหารจัดการส่งออก เพื่อลดอุปทานส่วนเกินในประเทศ 5) ส่งเสริมด้านปัจจัยการผลิตเพื่อพัฒนาคุณภาพปรับคุณภาพและด้านทุนการผลิต นอกจากนี้มีการกําหนดราคาเป้าหมายสินค้าเกษตรปี 2565 เพื่อกองทุนฯจะได้ใช้เป็นเกณฑ์ในการช่วยเหลือเกษตรกร
...........................
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ เตรียมประชุม ศบค.ชุดใหญ่ พรุ่งนี้ (23 ก.พ.) เตรียมพิจารณามาตรการป้องกันโรคสำหรับการเดินทางเข้าราชอาณาจักรและแผนการฉีดวัคซีน
วันอังคารที่ 22 กุมภาพันธ์ 2565
​โฆษกรัฐบาล เผย นายกฯ เตรียมประชุม ศบค.ชุดใหญ่  พรุ่งนี้  (23 ก.พ.)  เตรียมพิจารณามาตรการป้องกันโรคสําหรับการเดินทางเข้าราชอาณาจักรและแผนการฉีดวัคซีน
​โฆษกรัฐบาล เผย นายกฯ เตรียมประชุม ศบค.ชุดใหญ่  พรุ่งนี้  (23 ก.พ.)  เตรียมพิจารณามาตรการป้องกันโรคสําหรับการเดินทางเข้าราชอาณาจักรและแผนการฉีดวัคซีน  ขณะที่ กรณีผู้ป่วยโควิด-19 สีแดง ยังสามารถเข้ารักษาในหน่วยบริการนอกระบบตามหลักการ UCEP
วันนี้ (22 ก.พ. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) จะเป็นประธานการประชุม ศบค.ชุดใหญ่ ในวันพรุ่งนี้ (23 ก.พ.) โดยที่ประชุม ศบค. จะมีการพิจารณา การปรับมาตรการป้องกันโรคสําหรับการเดินทางเข้าราชอาณาจักร แผนการให้บริการวัคซีน โดยจะเน้นเรื่องความปลอดภัยของคนไทยเป็นสําคัญ รวมถึงการขับเคลื่อนเศรษฐกิจควบคู่ไปด้วย โดยขณะนี้ กระทรวงสาธารณสุขยกระดับการเตือนภัยโควิด-19 เป็นระดับ 4 ทั่วประเทศ โดยขอความร่วมมือประชาชนงดเข้าสถานที่เสี่ยง เลี่ยงการรวมกลุ่ม ชะลอการเดินทางข้ามจังหวัด ดังนั้นหากมีความเสี่ยงขอให้กักตัวเอง โดย มาตรการในการควบคุมโรคยังมีความสําคัญ
โฆษกประจําสํานักนายกรัฐมนตรี กล่าวว่า นายกรัฐมนตรียังยีนยันถึงแนวทางการดูแลรักษาผู้ป่วยโรคโควิด-19 ประชาชนสามารถใช้สิทธิ์หลักประกันสุขภาพแห่งชาติ หรือ บัตรทอง สิทธิประกันสังคมและสิทธิ์สวัสดิการข้าราชการ อย่างไรก็ตามหากผู้ป่วยโควิด-19 มีอาการปอดบวม มีไข้สูง อยู่ในเกณฑ์สีแดงหรือภาวะการเข้าข่าย ฉุกเฉิน ก็ยังสามารถเข้ารักษา ยังหน่วยบริการนอกระบบตามหลักเดิมของ UCEP ที่มีอยู่เดิมได้ แต่หากไม่มีอาการก็เข้ารักษาในสถานพยาบาลตามสิทธิ์ ทั้งนี้ สิทธิการรักษาผู้ป่วยฉุกเฉิน หรือ UCEP คือ สิทธิการรักษาตามนโยบายรัฐ เพื่อคุ้มครองผู้ป่วยฉุกเฉินวิกฤต ให้สามารถเข้ารับการรักษาในโรงพยาบาลทุกแห่งที่ใกล้ที่สุดได้ โดยไม่ต้องเสียค่าใช้จ่าย จนพ้นวิกฤตและสามารถคลื่อนย้ายได้อย่างปลอดภัย แต่ไม่เกิน 72 ชั่วโมง สําหรับประกาศยกเลิกการกําหนดให้ผู้ "ติดโควิด" เป็น "ผู้ป่วยฉุกเฉิน" หรือ UCEPแล้วให้ไปใช้สิทธิตามหลักประกันสุขภาพของแต่ละบุคคล จะเริ่มในวันที่ 1 มีนาคมนี้
ทั้งนี้ ผู้ติดเชื้อโควิด-19 รายใหม่ วันนี้ รวม 18,363 ราย จําแนกเป็น ผู้ป่วยจากในประเทศ 18,236 ราย ผู้ป่วยมาจากต่างประเทศ 127 ราย ผู้ป่วยสะสม 526,126 ราย (ตั้งแต่ 1 มกราคม 2565) หายป่วยกลับบ้าน 15,651 ราย หายป่วยสะสม 389,302 ราย (ตั้งแต่ 1 มกราคม 2565) ผู้ป่วยกําลังรักษา 169,074 ราย เสียชีวิต 35 ราย  ล่าสุดการให้บริการวัคซีน โควิด-19 สะสมอยู่ที่ 121,989,737 โดส เข็มที่ 1 ฉีดสะสม 53,180,882 โดส เข็มที่ 2 ฉีดสะสม 49,497,055 โดส เข็มที่ 3 ฉีดสะสม 17,806,551 โดส เข็มที่ 4 ฉีดสะสม 1,505,249 โดส อย่างไรก็ตาม ทั่วโลกฉีดวัคซีนแล้ว 10,558 ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 29.1 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง ในขณะที่สหรัฐอเมริกามีจํานวนการฉีดวัคซีนสูงที่สุดที่ 550 ล้านโดส โดยมีชาวอเมริกันกว่า 215 ล้านคนได้รับวัคซีนครบ 2 โดสแล้ว"
********************************************
รัฐบาลไทย-ข่าวทำเนียบรัฐบาล-กรมการขนส่งทางบก มุ่งมั่นสร้างความสามารถทางการแข่งขันให้ผู้ประกอบการขนส่งสินค้าทางถนน เชิญชวนเข้าร่วมงานสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก
วันศุกร์ที่ 3 กันยายน 2564
กรมการขนส่งทางบก มุ่งมั่นสร้างความสามารถทางการแข่งขันให้ผู้ประกอบการขนส่งสินค้าทางถนน เชิญชวนเข้าร่วมงานสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ตระหนักถึงความสําคัญในการเพิ่มขีดความสามารถในการแข่งขันให้กับผู้ประกอบการขนส่งสินค้าด้วยรถบรรทุกให้มีคุณภาพได้มาตรฐาน โดยส่งเสริมให้ผู้ประกอบการขนส่งเข้าสู่ระบบมาตรฐานคุณภาพบริการขนส่งด้วยรถบรรทุก (Q Mark) และมุ่งสร้างการรับรู้มาตรฐาน Q Mark อย่างต่อเนื่อง โดยสื่อสารไปยังผู้มีส่วนเกี่ยวข้องทุกภาคส่วนรวมไปถึงการสร้างพันธมิตรทั้งหน่วยงานภาครัฐและเอกชนร่วมสนับสนุน ส่งเสริม และสร้างแรงจูงใจให้ผู้ประกอบการขนส่งเข้าสู่ระบบมาตรฐาน Q Mark มากยิ่งขึ้น ล่าสุดได้ดําเนินโครงการศึกษาและพัฒนากลยุทธ์สําหรับการยกระดับภาพลักษณ์ระบบมาตรฐาน Q Mark ภายใต้โครงการศึกษาและพัฒนากลยุทธ์สําหรับการยกระดับภาพลักษณ์ระบบมาตรฐาน Q Mark เพื่อสนับสนุนความปลอดภัยในการขนส่งสินค้าทางถนน ซึ่งเป็นการดําเนินงานร่วมกันระหว่าง ขบ. และวิทยาลัยการจัดการ มหาวิทยาลัยมหิดล กําหนดให้มีงานสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ในวันพุธที่ 8 กันยายน 2564 เวลา 08.30 - 12.00 น. ผ่านการถ่ายทอดสดสื่ออิเล็กทรอนิกส์ Streaming พร้อมกันนี้ได้กําหนดให้มีการแถลงการณ์ความร่วมมือ เพื่อพัฒนาและส่งเสริมผู้ประกอบการขนส่งทางถนน ผ่านระบบมาตรฐาน Q Mark กับสํานักงานส่งเสริมวิสาหกิจขนาดกลางและขนาดย่อม (สสว.) และบริษัท พีทีจี เอ็นเนอยี จํากัด (มหาชน) และนําเสนอสรุปผลการศึกษาโครงการศึกษาและพัฒนากลยุทธ์สําหรับการยกระดับภาพลักษณ์ระบบมาตรฐาน Q Mark เพื่อสนับสนุนความปลอดภัยในการขนส่งสินค้าทางถนน เพื่อใช้เป็นแนวทางการจัดการเชิงกลยุทธ์ เพื่อสนับสนุนและส่งเสริมให้ผู้ประกอบการขนส่งเข้าสู่ระบบมาตรฐาน Q Mark ต่อไป
นอกจากนี้ ภายในงานดังกล่าวยังมีการจัดเสวนาในหัวข้อ “การสร้างแบรนด์และการยกระดับภาพลักษณ์แบรนด์สําหรับการขนส่งทางถนนในยุค COVID-19” เพื่อเป็นการช่วยให้ผู้ประกอบการขนส่งด้วยรถบรรทุกให้พร้อมปรับตัวให้เข้ากับสถานการณ์ และช่วยสร้างโอกาสในการเปลี่ยนแปลงได้ด้วยคุณภาพมาตรฐานอย่างยั่งยืน จึงขอเชิญชวนผู้สนใจร่วมงานสัมมนาดังกล่าว ในวันพุธที่ 8 กันยายน 2564 เวลา 08.30 - 12.00 น. ผ่านการถ่ายทอดสดสื่ออิเล็กทรอนิกส์ Streaming หรือ Facebook Live : dlt.TDSC โดยสามารถลงทะเบียนร่วมงานออนไลน์ได้ที่เว็บไซต์ https://bit.ly/3mLaJAq
รัฐบาลไทย-ข่าวทำเนียบรัฐบาล-"ขอเชิญชวนเลือกซื้อสินค้าร้านค้าสมาคมภริยาข้าราชการสำนักงานปลัดกระทรวงกลาโหม"
วันอังคารที่ 7 ธันวาคม 2564
"ขอเชิญชวนเลือกซื้อสินค้าร้านค้าสมาคมภริยาข้าราชการสํานักงานปลัดกระทรวงกลาโหม"
ด้วย มูลนิธิอาสาเพื่อนพึ่ง (ภาฯ) ยามยาก สภากาชาดไทย ได้กําหนดจัดงาน เพื่อนพึ่ง (ภาฯ) ๒๕๖๔ แบบเสมือนจริงผ่านสื่ออิเล็กทรอนิกส์ (ออนไลน์) และ On Ground ภายใต้คอนเซปต์ “พึ่งพา
เพื่อก้าวต่อเพราะเพื่อนไม่ทิ้งกัน ในยามยาก” ในระหว่างวันที่ ๓ - ๑๒ ธันวาคม ๒๕๖๔ เวลา ๑๐.๐๐ - ๑๙.๐๐ น. ณ สวนสมเด็จพระนางเจ้าสิริกิติ์ ในโอกาสนี้ สมาคมภริยาข้าราชการสํานักงานปลัดกระทรวงกลาโหม ขอร่วมเป็นส่วนเล็กๆ ที่ช่วยสืบทอดน้ําใจจากประชาชน ในการบรรเทาทุกข์ที่เกิดจากอุทกภัย และภาวะวิกฤตการแพร่ระบาดของเชื้อไวรัสโควิด-19 เพื่อให้เราฝ่าวิกฤตครั้งนี้ไปด้วยกัน โดยร่วมออกร้านจําหน่ายสินค้าและผลิตภัณฑ์ในรูปแบบเสมือนจริงผ่าน Shopee แพลตฟอร์มตลาดสินค้าออนไลน์ ชื่อร้าน “งานเพื่อนพึ่ง (ภาฯ) สป.” https://shopee.co.th/wa_opsd_shop?v=db8&smtt=0.0.4
ทั้งนี้ ผลิตภัณฑ์ที่นํามาจัดจําหน่าย อาทิ ผ้าไหม ผ้าไทย เครื่องประดับ เครื่องสําอาง กระเป๋าถือสตรี อาหาร เครื่องดื่ม ตลอดจนสินค้าอื่นๆ
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ห่วงสุขภาพประชาชน เข้าสู่ช่วงหน้าฝน เสี่ยงโรคที่มาจากการเปลี่ยนแปลงสภาพอากาศและโควิด-19 แนะประชาชนดูแลสุขภาพอย่างใกล้ชิด
วันอังคารที่ 24 พฤษภาคม 2565
โฆษกรัฐบาลเผย "นายกฯ" ห่วงสุขภาพประชาชน เข้าสู่ช่วงหน้าฝน เสี่ยงโรคที่มาจากการเปลี่ยนแปลงสภาพอากาศและโควิด-19 แนะประชาชนดูแลสุขภาพอย่างใกล้ชิด
โฆษกรัฐบาลเผย "นายกฯ" ห่วงสุขภาพประชาชน เข้าสู่ช่วงหน้าฝน เสี่ยงโรคที่มาจากการเปลี่ยนแปลงสภาพอากาศและโควิด-19 แนะประชาชนดูแลสุขภาพอย่างใกล้ชิด ขณะที่ สธ. จัดตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษลิงตามนโยบายนายกรัฐมนตรี
วันนี้ (24 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพประชาชน ขอให้ประชาชน โดยเฉพาะเด็ก ผู้สูงอายุดูแลสุขภาพ เนื่องจากประเทศไทยเริ่มเข้าสู่ช่วงฤดูฝน ซึ่งมักจะมีการแพร่ระบาดของโรคที่มีปัจจัยเสี่ยงจากการเปลี่ยนแปลงของสภาพอากาศ เช่น ไข้หวัดใหญ่ ไข้เลือดออก ประกอบกับเป็นช่วงเปิดภาคเรียนของสถานศึกษาต่าง ๆ ทําให้มีการรวมตัวของเด็กนักเรียนเป็นจํานวนมาก ซึ่งเป็นกลุ่มที่มีความเสี่ยงสูง อาจเป็นปัจจัยสนับสนุนให้เกิดการระบาดของโรคได้ รวมทั้งประเทศไทยยังอยู่ในช่วงของการแพร่ระบาดไวรัสโควิด-19 จึงขอฝากไปยังประชาชน ผู้ปกครอง สถานศึกษา รักษาความสะอาดอย่างต่อเนื่อง หมั่นสังเกตอาการบุตรหลานอย่างใกล้ชิด หากพบความผิดปกติรุนแรง ให้รีบไปพบทันที ขณะเดียวกัน กระทรวงสาธารณสุขได้จัดตั้งศูนย์ปฏิบัติการภาวะฉุกเฉินทางสาธารณสุข กรณีโรคฝีดาษลิง (Monkeypox) เพื่อเฝ้าระวัง คัดกรองผู้เดินทางจากประเทศที่มีการระบาด โดยมีการยกระดับเพื่อเฝ้าระวังผู้ที่เดินทางจากประเทศเสี่ยงเหล่านี้ ตามที่นายกรัฐมนตรีได้ให้แนวทางในการเฝ้าระวังโรคระบาดทุกโรคอย่างรัดกุมด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,144 ราย จําแนกเป็น ผู้ติดเชื้อในประเทศ 4,143 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 36 ราย ผู้ที่กําลังรักษาตัว 47,879 ราย และมียอดผู้ที่หายป่วยกลับบ้านแล้ว 7,235 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,196,302 ราย จํานวนผู้ที่หายป่วยสะสมจํานวน 2,173,553 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,034 ราย เฉลี่ยจังหวัดละ 13 ราย อัตราครองเตียง ร้อยละ 13.8
........................
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจำปี พ.ศ. 2564 ครั้งที่ 4/2564
วันอาทิตย์ที่ 5 ธันวาคม 2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2564 ครั้งที่ 4/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2564 ครั้งที่ 4/2564
ปลัดฯ กอบชัย เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2564 ครั้งที่ 4/2564
วันนี้ (3 ธันวาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการจัดงานรางวัลอุตสาหกรรม ประจําปี พ.ศ. 2564 ครั้งที่ 4/2564 โดยมี นายจุลพงษ์ ทวีศรี รองปลัดกระทรวงอุตสาหกรรม และผู้บริหารกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม และผ่านระบบ Zoom Meeting
การประชุมในครั้งนี้ เป็นการรายงานเตรียมความพร้อมการจัดงานมอบรางวัลอุตสาหกรรม ประจําปี พ.ศ. 2564 ซึ่งจะจัดขึ้นในวันที่ 13 ธันวาคม 2564 ณ สโมสรทหารบก ซึ่งมี พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบรางวัล
รัฐบาลไทย-ข่าวทำเนียบรัฐบาล- นิพนธ์ สั่งด่วน ประปานครหลวง รับมือเหตุน้ำเค็มรุกกระทบผลิตน้ำประปา หลังกองอำนวยการน้ำแห่งชาติ ออกประกาศเตือนเฝ้าระวังน้ำทะเลหนุนสูงและความเค็มรุกตัวบริเวณแม่น้ำเจ้าพระยา 14-18 ก.พ
วันจันทร์ที่ 14 กุมภาพันธ์ 2565
นิพนธ์ สั่งด่วน ประปานครหลวง รับมือเหตุน้ําเค็มรุกกระทบผลิตน้ําประปา หลังกองอํานวยการน้ําแห่งชาติ ออกประกาศเตือนเฝ้าระวังน้ําทะเลหนุนสูงและความเค็มรุกตัวบริเวณแม่น้ําเจ้าพระยา 14-18 ก.พ
นิพนธ์ สั่งด่วน ประปานครหลวง รับมือเหตุน้ําเค็มรุกกระทบผลิตน้ําประปา หลังกองอํานวยการน้ําแห่งชาติ ออกประกาศเตือนเฝ้าระวังน้ําทะเลหนุนสูงและความเค็มรุกตัวบริเวณแม่น้ําเจ้าพระยา 14-18 ก.พ.นี้
เมื่อวันที่ 14 กุมภาพันธ์ 2565 นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผย ถึงกรณีที่กองอํานวยการน้ําแห่งชาติ ออกประกาศฉบับที่ 1/2565 เรื่อง เฝ้าระวังน้ําทะเลหนุนสูงและความเค็มรุกตัวบริเวณแม่น้ําเจ้าพระยา โดยระบุว่า มีการคาดการณ์ที่จะเกิดน้ําทะเลหนุนสูงในช่วงเดือนกุมภาพันธ์ถึงเดือนเมษายน 2565 โดยข้อมูลฐานน้ําขึ้นสูงสุดแม่น้ําเจ้าพระยาหน้าสถานีป้อมพระจุลจอมเกล้า จะเกิดภาวะน้ําทะเลขึ้นเต็มที่ ใน 3 ช่วงได้แก่ ช่วงแรกวันที่ 14 – 18 ก.พ.65 ช่วงที่สองวันที่ 28 ก.พ. – 4 มี.ค.65 และช่วงที่สามวันที่ 16 – 18 มี.ค.65 ประกอบกับอิทธิพลของลมใต้และลมตะวันออกเฉียงใต้ ส่งผลให้ในช่วงดังกล่าวนี้เกิดสภาวะน้ําทะเลหนุนสูง นั้น
ในการนี้ นายนิพนธ์ รมช.มท.กล่าวว่า ได้สั่งการไปยังผู้ว่าการประปานครหลวง ให้เตรียมการรับมือสถานการณ์ดังกล่าว โดยให้มีการบริหารจัดการการสูบน้ําดิบจากแม่น้ําเจ้าพระยา บริเวณสถานีสูบน้ําดิบสําแล ในพื้นที่อําเภอเมือง จังหวัดปทุมธานี ให้ระมัดระวังในขั้นตอนการสูบน้ําดิบที่มีความเค็มสูงเพื่อนํามาผลิตน้ําประปาที่โรงงานผลิตน้ําบางเขน สามเสน และธนบุรี ซึ่งอาจเกิดผลกระทบต่อการให้บริการน้ําประปาแก่พี่น้องประชาชนในเขตกรุงเทพมหานคร นนทบุรี และสมุทรปราการ รวมถึงพี่น้องประชาชนที่อาศัยอยู่บริเวณฝั่งตะวันออกของแม่น้ําเจ้าพระยา และนอกจากนี้ได้มอบหมายให้ผู้ว่าการประปานครหลวงได้ประสานงานอย่างใกล้ชิดกับกรมชลประทานในการนํานํา้ดิบจากฝั่งตะวันตกมาเพิ่มในการทําน้ําประปาในข่วงหน้าแล้งนี้
พร้อมทั้ง เน้นย้ําถึง คุณภาพการให้บริการน้ําประปาของ การประปานครหลวง ที่ต้องรักษาความสะอาด และให้เกิดความปลอดภัยในทุกพื้นที่ให้บริการของการประปานครหลวงโดยให้มีการแจ้งข้อมูลคาดการณ์คุณภาพน้ําประจําวันให้ประชาชนทราบ ผ่านทุกช่องทางจาก กปน. คือ http://twqonline.mwa.co.th / แอปพลิเคชัน MWA onMobile / Facebook / Line / Twitter / Instagram @MWAthailand
รัฐบาลไทย-ข่าวทำเนียบรัฐบาล-เตือน! 27 - 31 พ.ค. นี้ ไทยมีฝนตกหนักถึงหนักมาก ในภาคอีสาน – กลาง – ตะวันออก และภาคใต้
วันพฤหัสบดีที่ 26 พฤษภาคม 2565
เตือน! 27 - 31 พ.ค. นี้ ไทยมีฝนตกหนักถึงหนักมาก ในภาคอีสาน – กลาง – ตะวันออก และภาคใต้
.....
กรมอุตุนิยมวิทยา พยากรณ์อากาศช่วงวันที่ 27 – 31 พ.ค. 65 มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกําลังแรงขึ้น ประกอบกับร่องมรสุมที่พาดผ่านตอนบนของภาคเหนือเข้าสู่หย่อมความกดอากาศต่ําที่ปกคลุมบริเวณอ่าวตังเกี๋ย ทําให้ประเทศไทยมีฝนเพิ่มขึ้น และมีฝนตกหนักถึงหนักมากบางแห่งบริเวณภาคตะวันออกเฉียงเหนือ ภาคกลาง ภาคตะวันออก และภาคใต้
.
สําหรับคลื่นลมบริเวณทะเลอันดามันและอ่าวไทยจะมีกําลังแรง มีคลื่นสูง 2 - 3 เมตร บริเวณที่มีฝนฟ้าคะนองคลื่นสูงมากกว่า 3 เมตร
.
ขอให้ประชาชนระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําฉับพลัน น้ําป่าไหลหลาก สําหรับชาวเรือบริเวณทะเลอันดามัน และอ่าวไทยตอนบน ควรเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง ส่วนเรือเล็กควรงดออกจากฝั่ง
.
และสามารถติดตามข้อมูลประกาศจากกรมอุตุนิยมวิทยา ได้ที่เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182
#ไทยคู่ฟ้า#ร่วมต้านโควิด19
-------------------